CELEX: 32015D0702
Language: bg
Date: 2007-07-13 00:00:00
Title: Решение (ЕС) 2015/702 на Съвета от 13 юли 2007 година относно подписването и временното прилагане на протокол към Евро-средиземноморското споразумение между Европейската общност и нейните държави-членки, от една страна, и република Ливан, от друга, за да бъде взето предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

1.5.2015   
            
            
               BG
            
            
               Официален вестник на Европейския съюз
            
            
               L 113/1
            
         РЕШЕНИЕ (ЕС) 2015/702 НА СЪВЕТА
   от 13 юли 2007 година
   относно подписването и временното прилагане на протокол към Евро-средиземноморското споразумение между Европейската общност и нейните държави-членки, от една страна, и република Ливан, от друга, за да бъде взето предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 310 от него във връзка с второто изречение на член 300, параграф 2, първа алинея от него,
   като взе предвид Договора за присъединяване от 2003 г., и по-специално член 6, параграф 2 от него,
   като взе предвид предложението на Комисията,
   като има предвид, че:
   
               (1)
            
            
               На 10 февруари 2004 г. Съветът упълномощи Комисията от името на Европейската общност и нейните държави членки да започне преговори с република Ливан с оглед приспособяването на Евро-средиземноморското споразумение за асоцииране между Европейската общност, от една страна, и република Ливан, от друга (1), с цел да бъде взето предвид присъединяването на новите държави членки към ЕС.
            
         
               (2)
            
            
               Преговорите бяха приключени по начин, който удовлетворява Комисията.
            
         
               (3)
            
            
               Текстът на договореният с Ливан протокол предвижда, съгласно член 9, параграф 2, временно прилагане на протокола преди влизането в сила на последния.
            
         
               (4)
            
            
               В зависимост от евентуалното му сключване на по-късна дата протоколът следва да бъде подписан от името на Общността и нейните държави членки и прилаган временно,
            
         РЕШИ:
   Член 1
   Председателят на Съвета е оправомощен да посочи лице/лица, упълномощено/и да подпише/ат от името на Общността и нейните държави членки протокол към Евро-средиземноморското споразумение за асоцииране между Европейската общност и нейните държави-членки, от една страна, и Ливан, от друга, за да бъде взето предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз.
   Текстът на протокола е приложен към настоящото решение.
   Член 2
   Протоколът се прилага временно при условие на сключването му на по-късна дата.
   
      Съставено в Брюксел на 13 юли 2007 година.
      
         
            За Съвета
         
         
            Председател
         
         E. A. SANTOS
      
   
   
      (1)  ОВ L 143, 30.5.2006 г., стр. 2.